SIELU ANKKUROITUNA TOIVOON 2/2
Mitä toivo merkitsee sinulle?
Oletko tullut ajatelleeksi, ettei kaikki toivo perustu mihinkään?
Mikä tekisi toivostasi järkkymättömän?
Uskotko, että toivo auttaa meitä jaksamaan vaikeiden aikojen läpi?
Kiitos, että katsot ohjelmaa. Rukoilen, että saarnastani on sinulle apua.
Puhun siitä, kuinka toivo voi olla sielumme ankkuri vaikeina aikoina -
ja siitä, mitä Raamatun toivo voi tuoda elämääsi, maailmaasi ja kotiisi.
Muuttumaton, -
Sinä, joka olit ja olet tuleva.
Lupauksesi on varma.
Et anna periksi.
Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri.
Jumalamme pysyy järkkymättömänä.
Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri.
Jumalamme pysyy järkkymättömänä.
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
Nimesi on korkeampi, nimesi on suurempi.
Kaikki toivoni on Sinussa.
Sanasi on pettämätön, lupauksesi horjumaton.
Kaikki toivoni on Sinussa.
EDELLISESSÄ JAKSOSSA
Laulatte lauluja, jotka tulevat esim. meidän seurakunnastamme.
Ette kuitenkaan aina tunne laulujen takana olevia tarinoita.
Tämän laulun on kirjoittanut pari nuorta kaveria -
seurakunnastamme, Dean ja Ben.
Dean ja Rachel kokivat keskenmenon, musertavan pettymyksen.
Sen jälkeen Dean palvoi Jumalaa eri tavalla kuin koskaan ennen.
Hän ylisti jakeen Hepr. 6:19 mukaan, josta tuo laulukin kertoo.
Tämä väkevä jae kuuluu näin: -
"Se toivo meille on ikäänkuin sielun ankkuri, varma ja luja, -
joka ulottuu esiripun sisäpuolelle asti".
On todella tärkeää, että sydämemme tila on oikea, -
koska silloin toivollamme on ankkuri, jonka ansiosta pysymme pystyssä.
Silloin Jumala voi nousta sisällämme.
Silloin emme ole pettyneitä siihen, mitä Jumala on tai ei ole tehnyt.
Meidän tulee luottaa Jumalaan, päättipä Hän tehdä mitä tahansa.
Meidän tulee luottaa Häneen ja uskoa, että Jumala on Jumala, -
Jumalan sana on Jumalan sana ja Jumalan nimi on Jumalan nimi.
Psalmin 16 jakeessa 7 Daavid sanoo: -
"Minä kiitän Herraa, joka on minua neuvonut; -
yölläkin minua siihen sisimpäni kehoittaa.
Minä pidän Herran aina edessäni; -
kun hän on minun oikealla puolellani, en minä horju."
Daavid sanoi, että hän piti ja Herran aina edessään -
ja että Herra ohjasi häntä öiseen aikaan.
Jokaisella on öiset aikansa.
Silloin ei näe, minne mennä, -
vaan hapuilee pimeässä.
Monet asiat, kuten paniikki, voivat kukoistaa öiseen aikaan.
Jotenkin asiat vaikuttavat yöllä pahemmilta kuin päiväsaikaan.
Huoli ja levottomuus kasvavat. Jotkut eksyvät tällaisina aikoina.
He kadottavat suunnan, -
ehkä pettymyksen vuoksi tai siksi, ettei heillä ollut ankkuroitua toivoa.
Sydämen tila on tässä ratkaiseva.
Jos sydämesi tuntee vain öisen paniikin, -
se toimii sen mukaisesti.
Jos et tiedä muusta kuin paniikista, tulet reagoimaan juuri niin.
Jos sydämesi ei osaa muuta kuin huolehtia, -
et pysty nukkumaan viikkokausiin noina elämän yöllisinä aikoina.
Mutta Daavid sanoi: "Minä pidän Herran aina edessäni".
Hän pani toivonsa Herraan, ja Herra neuvoi häntä.
Mihin sinä panet toivosi, -
kun lähdet tästä konferenssista ja palaat todelliseen elämään?
Jos katsomme Herraan, katsomme Hänen nimeensä ja Sanaansa.
Hänen nimensä on suurin, joten Hän joutui vannomaan sen kautta -
antaessaan Abrahamille lupauksen, joka nousi suoraan Hänen Sanastaan.
Abraham oli lupauksen saadessaan jo noin 75-vuotias, -
joten tilanne tuntui mahdottomalta.
Vastausta piti odottaa vielä 25 vuotta.
Vanhana ja ehkä jo hampaattomana hän saattoi sanoa jotenkin näin: -
"Mutta Herra, olen jo satavuotias, -
ja Saara on ihana nainen, mutta hänkin on jo 90!
Kaikki ei ehkä toimi ihan siten kuin ennen. Auta minua!"
Siinä kuitenkin on lupauksen voima.
Kun Jumalan kansalla oli vaikeaa, Jumala puhui heille Abrahamista.
Uudessa testamentissa lainataan suoraan Vanhaa testamenttia -
muistuttaen meitä Jumalan nimestä ja Hänen lupauksestaan.
Tehdään siis kaikkemme, jotta sydämemme tila olisi oikea.
Ps. 1:1―2 "Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat, -
vaan rakastaa Herran lakia -
ja tutkistelee hänen lakiansa päivät ja yöt!"
Hän tutkiskelee päivin ja öin -
järkkymätöntä Sanaa, joka on täynnä lupauksia.
Jae 3: "Hän on niinkuin istutettu puu vesiojain tykönä -
joka antaa hedelmänsä ajallaan ja jonka lehti ei lakastu; -
ja kaikki, mitä hän tekee, menestyy."
Eikö olisi hienoa, jos elämä olisi tuollaista ja menestyisit kaikessa.
Kaikki, mitä teet, menestyykin, -
mutta se, mikä menestyy, riippuu siitä, mitä teet.
Mihin olet asettanut toivosi? Kenen puoleen käännyt ensimmäisenä?
Toivo, jota ei ole ankkuroitu mihinkään, voi lisätä levottomuuttasi.
Ankkuroitu toivo, vakaa ja varma, -
vie meidät pois luonnollisesta iankaikkiseen, -
Jumalan läsnäoloon esiripun taakse, jossa Jeesus on puolestamme.
Siltä Jumalaan ankkuroitu toivo näyttää. Ei eletä toteuttaen -
tätä ikuista periaatetta: "Niität sitä, mitä kylvät".
Eletään sen sijaan niin, että kaikki, mitä teemme, menestyy, -
ja pyritään saamaan oikeat asiat menestymään elämässämme, -
niin että kannamme hedelmää ajallamme.
Jumalan Sana rakentaa elämäämme, ja seisomme Hänen nimensä päällä.
Seisomme sen nimen päällä, joka on kaikkia nimiä suurempi, -
ja tämä toivo on sielumme ankkuri.
Kirjassani "Maximise Your Life" olen omistanut pari sivua -
upealle vanhurskaalle miehelle, josta puhutaan psalmissa 112.
Jakeessa 6 hänestä sanotaan: "Sillä ei hän ikinä horju".
Se ei tarkoita sitä, ettei häntä joskus ravisteltaisi.
Meitäkin ravistellaan usein.
Hän ei kuitenkaan horju, koska hänen sydämensä on luja.
Amerikassa ollessani katsoin suoraa lähetystä Japanin tsunamista.
Tällaisessa maailmassa elämme. Se oli kamalaa katsottavaa.
Japanissa on paljon maanjäristyksiä, joten talot rakennetaan kestämään ne.
Myöhemmin tv:ssä näytettiin valtavia tokiolaisia rakennuksia, -
jotka heiluivat tällä tavalla, ja sisällä ihmiset olivat paniikissa.
Talot on rakennettu huojuviksi. Niiden on tarkoitus antaa -
jonkin verran periksi järistykselle, jotta ne eivät sortuisi.
Vaikka toivomme lepää oikealla perustalla, meitä ravistellaan.
Minuakin pastorina on ravisteltu usein.
Kiitos Herran, en kuitenkaan ole luhistunut.
Haluan olla varma, ettei toivoni ole vain turhaa toivoa, -
joka perustuu lottovoittoon, kohtalon oikkuihin tai siihen, -
etten jää kiinni tehdessäni typeryyksiä.
Toivoni olkoon ankkuroitu Jumalaan, Hänen nimeensä ja Sanaansa.
Ja vaikkei Hän auttaisikaan, en kumarra ketään muuta.
Jatkan vielä psalmista 112.
Tuo horjumaton, vanhurskas mies ei pelkää pahaa sanomaa.
Jakeet 7―8: "Ei hän pelkää pahaa sanomaa, -
hänen sydämensä on vahva, sillä hän turvaa Herraan.
Hänen sydämensä on luja ja peloton, -
kunnes hän vihdoin ilolla katselee ahdistajiaan."
Vahva, luja, peloton.
Tämä on todella tärkeää, eikä se tapahdu mitenkään muuten kuin niin, -
että uppoudumme Jumalan Sanaan, ylistämme Hänen nimeään, -
rakennamme henkeämme ja uudistamme ajatteluamme -
yhä enemmän Sanan mukaiseksi.
Kun ajattelemme Hänen ajatuksiaan, opimme lisää Hänen teistään.
Sellaista on aito luottamus ja usko.
"Ei hän pelkää pahaa sanomaa". Joitakin vuosia sitten -
jouduin pastorina kokemaan vaikeita, sydäntäsärkeviä asioita, -
kuten isäni aiheuttaman julkisen häpeän.
Jossakin vaiheessa mielialani laski joka kerta, kun puhelimeni soi.
Odotin saavani lisää huonoja uutisia.
Vapaapäivänäni olin lopen väsynyt vastailemaan puhelimeen.
Ne, jotka olivat kanssani lomalla tuohon aikaan, voivat kertoa, -
kuinka stressaantunut ja kiihtynyt olin.
Enää en pelkää huonoja uutisia läheskään noin paljon.
Tiedän, että sydämeni on ankkuroitu toivoon, joka on muuttumaton, -
pettämätön ja horjumaton.
Tämä toivo on minulle sielun ankkuri, varma ja luja.
Se vie minut luonnollisesta suoraan iankaikkiseen, missä Jumala on.
Tämä toivo vie sinut elämän läpi voittajana.
Sitä toivoa haluamme jakaa ihmisille ja sen avulla kasvatamme lapsemme.
Se on aivan erilaista toivoa.
Jos haluat sielullesi ankkurin, täytä sielusi toivolla.
Psalmi 42, jae 6. Minusta on hienoa lukea kirjoittajan puhetta itselleen.
"Miksi murehdit, minun sieluni, ja miksi olet minussa niin levoton?"
Miksi sisälläni kuohuu noin? "Odota Jumalaa. Sillä vielä minä saan -
kiittää häntä, minun kasvojeni apua, minun Jumalaani."
Ylistän Häntä Hänen hymystään ja Hänen kasvojensa tuomasta avusta.
Täytä sielusi toivolla. Sielu, miksi murehdit?
Täällä on ihmisiä, jotka tietävät, mistä puhun.
Sielunne on levoton ja huutaa sisällänne.
Se huutaa. Omaksutaan psalminkirjoittajan asenne.
Sanon joskus sielulleni: "Sielu, vielä sinä panet toivosi Jumalaan, -
koska Häneltä toivoni tulee.
Täytä sielusi toivolla ja opeta se käyttäytymään oikein.
Älä anna sen hallita itseäsi, vaan opi Jumalan nimen ja Sanan kautta, -
kuinka voit alistaa sen tahtoosi. Luo sellainen sielu, -
jonka ansiosta voi olla kaatumatta, vaikka sinua ravistellaan.
Kouluta sieluasi. Sama runoilija kirjoittaa psalmissa 139: -
"Minä kiitän sinua siitä, että olen tehty ylen ihmeellisesti".
Tämä on hyvä jae sanottavaksi aamulla peilin edessä.
"Ihmeelliset ovat sinun tekosi, sen minun sieluni kyllä tietää.
Kouluta sieluasi. Mitä se tietää? Se, mitä sielusi tietää, ratkaisee, -
menetätkö suunnan öiseen aikaan, kaadutko tai joudutko paniikkiin, -
vai onko sydämesi vakaa ja luja. Koulutetaan sieluamme.
Emme kouluta sitä tuntemaan vain elämän kamalaa todellisuutta.
Koulutamme sen tuntemaan muuttumattomia totuuksia, -
koska Jumala ei tule koskaan muuttamaan mieltään.
Koulutetaan sieluamme Jumalan Sanan tuntemisessa.
Se ei ole vain harjoite, vaan kuin suihku, kylpy ja sauna yhdessä.
Se tekee meissä jotakin, joka muuttaa meitä sisältä käsin.
Sielun kouluttamista on myös se, että opetamme sen olemaan hiljaa.
Ps. 103:1 "Kiitä Herraa, minun sieluni, ja kaikki, mitä minussa on, -
hänen pyhää nimeänsä." Sielu, vielä sinä kiität Jumalaa.
Entä kaikki tämä levottomuus, stressi ja nämä maailman huolet?
Sielu, sinä kiität Jumalaa. Kaikki minussa tulee kiittämään Häntä.
Kuuletko minua, sielu? Vielä sinä kiität Jumalaa.
Kaikki, mitä minussa on, tulee kiittämään Hänen pyhää nimeään.
Sielu, vielä sinä kiität Jumalaa. Ole hiljaa ja kuuntele minua.
"Ihmeelliset ovat sinun tekosi, sen minun sieluni kyllä tietää."
"Odota Jumalaa." Sieltä minun toivoni tulee.
Täytä sielusi ylistyksellä.
Ylistys on muutakin kuin pari laulua jumalanpalveluksen alussa -
tai ryhmä nuoria pomppimassa ja ravistamassa päätään.
Sitten he ihmettelevät, miksi heidän päätään ja niskaansa särkee.
Täytä sielusi ylistyksellä. Psalmi 63, jakeet 4―6: -
"Sillä sinun armosi on parempi kuin elämä, minun huuleni ylistäkööt sinua.
Niin minä kiitän sinua elinaikani, nostan käteni sinun nimeesi.
Minun sieluni ravitaan niinkuin lihavuudella ja rasvalla..."
Katso, mitä ylistys tekee. "...nostan käteni sinun nimeesi.
Minun sieluni ravitaan niinkuin lihavuudella ja rasvalla..."
Uskotaan, että Jumala ruokkii aliravitut sielumme, -
lihottaa ne ja täyttää ne ravinnolla.
Ylistys rakentaa sieluamme.
Sielu, jolla ei ole ankkuria, on monelle todellisuutta.
Jumalan toivo on meidän siinä nimessä, joka on kaikkein korkein.
Hänen nimensä on suurin.
Kuvittele Deania, joka alkaa kesken- menon jälkeen ylistää Jumalaa -
laulun tekemisen lahjallaan.
Sillä hetkellä hän täyttää sielunsa toivolla ja kouluttaa sitä -
Jumalan Sanan mukaiseksi.
Hän laittaa sielunsa järjestykseen ja käskee sen olla hiljaa.
Hän sanoo: "Tämä toivo on sielumme ankkuri" -
ja alkaa kirjoittaa noita väkeviä, kauniita sanoja: -
"Ristin lupauksessa on toivo.
Annoit kaiken pelastaaksesi maailman, jota rakastat.
Tämä toivo on sieluni ankkuri. Jumalamme pysyy järkkymättömänä."
Joskus meillä on oltava Sadrakin, Meesakin ja Abednegon asenne.
He sanoivat pätsissä: "Tiedämme, että Jumala voi vapauttaa meidät."
He joutuivat sinne, koska kieltäytyivät kumartamasta mitään muuta mahtia -
kuin Jumalaa. Kuningas sanoi, että jos he eivät kumartaisi häntä, -
hän polttaisi heidät tulessa.
He sanoivat: "Jumala voi vapauttaa meidät, ja vaikkei vapauttaisikaan, -
emme siltikään kumarra."
Jos uskot, että Jumalan nimi on suurin, luotat Häneen joka tilassa.
Olen nähnyt Jumalan parantavan luonnollisesti ja lääketieteen kautta, -
nopeuttavan ihmisten paranemista yliluonnollisesti, -
ja tekevän suuria, selittämättömiä ihmeitä.
Olen myös nähnyt ihmisten pääsevän taivaaseen, missä toivo toteutuu.
Jos luotamme Jumalan sanaan ja Hänen nimeensä, uskomme, -
että Hän on joka tilanteessa suurin ja korkein ja pitää lupauksensa.
Tällainen luottamus on sielumme ankkuri.
Se on luja ja varma, koska se kiinnittyy iankaikkiseen Jumalaan.
Tämä ankkuri on sinunkin ulottuvillasi jokapäiväisessä elämässäsi, -
kun et tiedä, mihin kääntyä ja vain huudat tuskasta.
Toivoa on. Hänen nimensä on Jeesus. Hänen sanansa on kestävä ja tosi.
Kolmas lapseni Ben oli kaunis lapsi, jota olimme odottaneet kovin, -
mutta en toipunut synnytyksestä normaalisti.
Kokeiden perusteella selvisi lopulta, että minulla oli syöpäkasvain.
Muistan, kuinka istuin lääkärin huoneessa ja kuulin nuo sanat.
Lääkäri selitti, missä vaiheessa syöpä oli. Joutuisin leikkaukseen.
Katsoin pientä vauvaani ja ajattelin, että Jumala on antanut hänet meille.
Kotonakin oli kaksi lasta, joten Hänen oli autettava minua selviämään.
Kuolema pyöri ajatuksissani. Näin kohtauksia elämästä ilman minua.
Tiesin, ettei niihin kannattanut jäädä, joten karistin ne äkkiä mielestäni.
Keskityin uskon kohtauksiin, joissa leikimme yhdessä.
Benin ensimmäinen syntymäpäivä oli yksi sellainen.
Joinakin päivinä olin varma, etten selviäisi, toisina uskoin selviäväni.
Kuuden kuukauden kemoterapian jälkeen otettiin kokeita, -
ja lääkäri sanoi, että syöpä oli poissa.
Aloin hyppiä ja itkeä. Teen kai näin aina, kun testitulos on puhdas.
Kiitin Jumalaa Hänen voimastaan.
Laivat laskevat ankkurin satamassa, mutta ovat silti ulkona myrskyssä.
Ankkuri kuitenkin pitää ne paikallaan.
Teimme juuri niin. Laskimme ankkurin myrskyssä ja selvisimme.
Kuljimme läpi myrskyn, mutta ankkuroituneina Jumalaan.
Hän on lopulta se, joka hallitsee, ja luotan Häneen.
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour-konferenssi 2014: Rauha, valo ja rakkaus
Rukoilen, että saarnani rakentaa ja vahvistaa sinua.
Monien toivo ei perustu mihinkään. Ihmiset panevat toivonsa asioihin, -
jotka eivät kestä, mutta minä puhun Raamatun toivosta.
Se on täynnä muuttumatonta totuutta, ja sille on hyvä rakentaa elämää.
Siunausta, nähdään ensi kerralla!
Suomennos: Anni Lähteenmäki